Príloha č. 1 k Rozhodnutiu č.: **046/R/10-S**

**PÍSOMNÁ INFORMÁCIA PRE POUŽÍVATEĽA**

Názov vet. prípravku : **Aptus® PRO SPORT DOG pasta**

Výrobca : Orion Corporation, P. O. Box 65, FI-02101 Espoo, Fínsko.

Držiteľ rozhodnutia : Orion Corporation, P. O. Box 65, FI-02101 Espoo, Fínsko.

Popis prípravku : Žltkastá pasta.

Zloženie : **100 g pasty obsahuje:** Slnečnicový olej 35,62 %, Lososový olej 27 %, Proteínový hydrolyzát 14 %, Glycerylmonostearát 8 %, Maltodextrín 7,3 %, Olivový olej 6 %

 ***Doplnkové látky:*** L - glutamín 1 000 mg, L - arginín 400 mg, Beta -glukány 300 mg, L - karnitín 200 mg, Vitamín E 100 mg, Magnézium laktát 70 mg, Síran horečnatý 10 mg, Vitamín B6 0,9 mg.

 ***Obsah živín:*** Proteíny 14 %, Sacharidy 7,9 %, Tuky 76,6 %, Popol 0,49 %, Energetická hodnota: 3210 kJ.

Druh a kategória zvierat: Psy.

Charakteristika : Veterinárny prípravok obsahujúci esenciálne aminokyseliny BCAA, nenasýtené mastné kyseliny (omega 3 v lososovom oleji, omega 6 v slnečnicovom oleji a omega 9 v olivovom oleji), karnitín na zrýchlenie metabolizmu tukov, maltodextrín ako rýchly zdroj energie, a tiež vitamíny a antioxidanty. Vďaka svojej koncentrovanej pastovitej forme je Aptus PRO SPORT vhodným zdrojom energie, urýchľuje obnovenie síl a normalizuje svalový metabolizmus po fyzickej aktivite.

 **Charakteristika účinných látok:**

 **- BCAA** (leucín 1 120 mg, izoleucín 694 mg, valín 594 mg) sú esenciálne (nepostrádateľné) aminokyseliny. Majú zásadný význam pre svalový metabolizmus. Ich prítomnosť v krvi bráni katabolizácii (devastácii) svalovej hmoty počas fyzickej aktivity. Pri dlhšie trvajúcej záťaži môžu byť zdrojom energie a po námahe urýchľujú regeneráciu svalového tkaniva. Podieľa sa i na urýchlení odbúravania kyseliny mliečnej.

 **- L-agrinín** má výrazný anabolický efekt – zvyšuje uvoľňovanie rastového hormónu a stimuluje tvorbu svalovej hmoty a jej prekrvenie. Podporuje detoxikačnú funkciu pečene (viaže toxický amoniak), posilňuje imunitu, rekonvalescenciu a hojenie rán.

 **- L-glutamín –** najčastejšie zastúpená aminokyselina v svalovom tkanive. Podávanie glutamínu stimuluje rast objemu svalov a vyplavovanie rastového hormónu. Pri podaní po výkone urýchľuje regeneráciu organizmu.

 **- L-karnitín –** je životne dôležitý pri dodávaní energie do srdca, svalov, buniek imunitného systému a pečene. Pomáha pri transporte a využití tuku z potravy. U športujúcich jedincov znižuje tvorbu kyseliny mliečnej a tým znižuje svalovú bolesť. Ďalej zlepšuje transport kyslíka do svalov a podporuje činnosť srdca.

 **- Beta-glukány –** patria medzi najsilnejšie známe imunostimulanty.

 **- Vitamín E –** je silným antioxidantom.

 **- Horčík –** podporuje správnu činnosť srdca, normalizuje krvný obeh a má pozitívny vplyv na funkciu svalov a nervov.

Oblasť použitia : Aptus® PRO SPORT DOG je určený pre psy so zvýšenou fyzickou záťažou – šport, služobné, záchranárske a poľovnícke psy, psy na výstavách, i pre psy s jednorazovou fyzickou aktivitou. U intenzívne pracujúcich psov alebo naopak stresovaných psov dochádza k významnému zvýšeniu rizika poškodenia svalov produktmi vznikajúcimi pri svalovej práci. Cieľom používania Aptus® PRO Sport DOG pasty je zmierniť alebo zamedziť poškodeniu a strate svalovej hmoty pri súčasnom využití tukových zásob. Aptus® PRO SPORT DOG je vďaka optimálnemu pomeru tukov a cukrov významným zdrojom energie pri zvýšení fyzického výkonu psa a slúži k urýchleniu rekonvalescencie po fyzickej záťaži.

Spôsob podania : Celková dávka môže byť podaná jednorázovo, alebo po niekoľkých menších dávkach (2-3 dávky) a podaná priamo do papule, alebo rozmiešaná v krmive.

Dávkovanie : Aptus® PRO SPORT DOG je určený na podávanie v období prípravy na výkon a v jeho priebehu a po ukončení výkonu. Jedna pasta s objemom 100 g je určená na 30 kg hmotnosti psa. Pre menšie i väčšie psy dávku prepočítajte podľa ich hmotnosti.

 Príklady dávkovania podľa váhy psa:

 10 kg 1/3 tuby

 15 kg 1/2 tuby

 20 kg 2/3 tuby

 60 kg 2 tuby

Upozornenia : Nie je vhodné pre šteňatá do 4 mesiacov, gravidné a kojace suky, psy s akútnym i chronických zlyhaním obličiek a/alebo pečene.

 Spotrebujte do dátumu uvedenom na obale.

 Po otvorení spotrebujte v priebehu 4 dní.

Veľkosť balenia : 100 g (500 g, 1000 g).

Spôsob uchovávania : Uchovávajte na suchom mieste v originálnom obale pri izbovej teplote (do 25OC). Chráňte pred mrazom a priamym slnečným svetlom. Uchovávajte mimo dohľadu a dosahu detí.

Čas použiteľnosti : 2 roky od dátumu výroby.

Označenie : Len pre zvieratá!

Upozornenie na spôsob nakladania a zneškodnenia nepoužitého veterinárneho prípravku a obalu:

 Nepoužité a nespotrebované veterinárne prípravky a ich obaly sa likvidujú v zmysle platných právnych predpisov.

Bez predpisu veterinárneho lekára.

Schvaľovacie číslo: 046/R/10-S

[www.aptuspet.com](http://www.aptuspet.com)